ناحیەی مەلا عەبدوڵڵا

ناحیەی مەلا عەبدوڵڵا یەکێکە لە حەوت ناحیەی قەزای کەرکووک لە پارێزگای کەرکووک لە باشووری کوردستان(ناوچە جێناکۆکەکان) لە عێراق. ناوەندەکەی شارەدێی مەلا عەبدوڵڵایە.https://cosit.gov.iq/documents/AAS2021/1.pdfhttps://reliefweb.int/map/iraq/iraq-kirkuk-district-reference-map-2020-15-july-2020

 ناو 
ناوی ئەم ناحیەیە لە سەرەتای دروست بوونیدا ناحیەی مولتەقا(ناحة الملتقی)یە. بەڵام لە دوای پڕۆسەی ئازادی لای کوردەکان کە دانیشتووی شارەدێی مەلا عەبدوڵڵان و ناوەندی ناحیەکەن کردوویانەتە ناحیەی مەلا عەبدوڵڵا و لە کاروباری کارگێڕیدا ھەردوو ناوەکە ئاماژەی پێدەکرێت.

 ناوی گوندی مەلا عەبدوڵڵا لەوەوە ھاتووە کە ئەم گوندە لەلایەن کەسێکەوە دروستکراوە ناوی مەلا عەبدوڵڵا بووە.

 الملتقی: لە وشەیەکی عەرەبییە و بە واتای مەکۆ دێت.

 جوگرافیا 
ناحیەی مەلا عەبدوڵڵا ھاوسنوورە لەگەڵ؛
 لە باکوورەوە ناحیەی ناوەندی قەزای دووبز.
 لە باشوورەوە ناحیەی ڕیاز.
 لە ڕۆژھەڵاتەوە ناحیەی یایچی.
 لە ڕۆژاواوە ناحیەی ناوەندی قەزای حەویجە.https://www.openstreetmap.org/relation/11069473#map=12/35.4214/44.1101

 ڕووبەر 
ڕووبەری ئەم ناحیەیە (٢٤٢کم٢)یە لە (٢٫٣٪) پارێزگای کەرکووک پێکدەھێنێت و (٧٫٣٪) قەزای کەرکووک پێکدەھێنێت.https://cosit.gov.iq/documents/AAS2021/1.pdf
 لە ڕووی ڕووبەرەوە لە ئاستی (شەشەم)ە لە حەوت ناحیەی قەزای کەرکووکدا.

 دانیشتوان 
دانیشتوانی ئەم ناحیەیە لە کورد و عەرەب پێکھاتووە، بە پێی پێشبینی دەستەی ئاماری وەزارەتی پلاندانانی حکوومەتی عێراق بۆ ساڵی ٢٠٢١ دانیشتوانی ئەم ناحیەیە (١٧،٢٩٥)کەسە. لە (١٪)ی دانیشتوانی پارێزگای کەرکووک و (١٫٤٥٪)ی دانیشتوانی قەزای کەرکووک پێکدەھێنێت.https://cosit.gov.iq/ar/2018-12-19-08-39-42 
 لە ڕووی دانیشتوانەوە لە سەر ئاستی (پێنجەم)ە لە حەوت ناحیەی قەزای کەرکووک.

 مێژوو 
 بە فەرمانی کۆماری ژمارە(٣٢١) لە ١١-٦-١٩٨٧دا، ناحیەکانی(قەرەحەسەن، شوان، یایچی، ئەلڕەبیع و ئەلقودس)ی سەر بە پارێزگای کەرکووک ھەڵوەشێنران.
 بە فەرمانی کۆماری لە بەرواری ١-١-٢٠٠٢دا، گەڕانەوەی ناحیەی یایچی و سەر لە نوێ پێکھێنانەوەی بە ناوی (ناحیەی الملتقی). ئەم ناحیەیە لە سنووری ناحیەی یایچیدا درووستکرا.https://web.archive.org/web/20221003234508/http://wiki.dorar-aliraq.net/iraqilaws/law/15902.html

 لە دوای ساڵی ٢٠٠٣وە 
 دوای پڕۆسەی ئازادی عێراق گوندەکانی ئەم ناحیەیە کە لە شاڵاوی ئەنفال دا وێران کرابوون یان بەعەرەبکرابوون سەرلە نوێ ئاوادان کرانەوە و ناحیەکەش پێکھاتەوە بە ناوی ناحیەی یایچی و ناحیەی مەلا عەبدوڵڵا. سنووری ناحیەی یایچی پێش شاڵاوی ئەنفال کرایە دوو بەش و ناحیەی یایچی و ناحیەی مەلا عەبدوڵڵای لێ دروستکرا.

 کارگێڕی 
ناحیەی مەلا عەبدوڵڵا لە ڕووی کارگێڕییەوە پێکھاتووەلە (٢٠) گوند.

 مەلا عەبدوڵڵا(ناوەند)
 ئەبوعەساف
 ئیدریس خەباز
 ئیدریس خەزعەل
 بریمە
 بوەیتر
 تەلوەرد
 جەحیش
 خرابە، مەلا عەبدوڵڵا
 خەڵەف
 سەخرە
 عەتشانەی خواروو
 عەتشانەی سەروو
 کەوازی عەرەب
 کەوازی کورد
 مڕاتەی بچووک
 مڕاتەی گەورە
 مەنسوریە
 مولتەقا
 ناسڕیە
 ھندی تەپە
 ھندی تەپەی تازە

 ئەمانەش ببینە 
 قەزای کەرکووک
 پارێزگای کەرکووک
 مەلا عەبدوڵڵا

 سەرچاوەکان 

کەرکووک
پۆل:پارێزگای کەرکووک
پۆل:شوێنە ئاوەدانەکانی باشووری کوردستان
پۆل:نیشتەجێبوونی کوردەکان لە عێراق
پۆل:ناحیەکانی ھەرێمی کوردستان
پۆل:ناحیەکانی باشووری کوردستان